section_heading: Radnja
paragraph_text: Bioware je za igru promijenio nekoliko gameplay sastavnica, stavivši poseban naglasak na third-person shooter, uključivši ograničeno naoružanje i obnovljivo zdravlje. U suprotnosti s glavnom pričom u fokusu prvog Mass Effecta, programeri su se odlučili na stvaranje radnje u kojoj bi sporedne misije bile jednako vitalne za cjelokupnu igru, imavši veliki tjecaj na glavnu misiju. Skladatelj soundtracka prvotnog Mass Effecta, Jack Wall, vratio se radu i na drugom dijelu trilogije, ovaj put ciljajući na mračniju, zreliju glazbu kako bi do izražaja došao ugođaj igre. Mass Effect 2 također je uključivao mnoštvo DLC - ova (downloadable content, hrv. sadržaj dostupan za skidanje s interneta), izdavanih u razdoblju od siječnja 2010. do svibnja 2011. Sadržaji su se kretali od novih odijela, pa do potpuno novih misija, paralelnih s radnjom igre. Neki od istaknutijih su Overlord, Lair of the Shadow Broker, te Arrival.